b'\n_START_ARTICLE_\nBrkati ser\n_START_SECTION_\nOpis in raz\xc5\xa1irjenost\n_START_PARAGRAPH_\nBrkati ser (ime \xc2\xbbbrkati\xc2\xab\xc2\xa0je dobil zaradi zna\xc4\x8dilnega \xc5\xa1trle\xc4\x8dega perja okoli kljuna) je velik jastreb s podolgovatim telesom, ki meri v dol\xc5\xbeino od 100 do 115 cm in ima razpon peruti od 245 \xe2\x80\x93 275\xc2\xa0cm. Po zgornji strani telesa je temne, po spodnji strani pa svetle rjaste barve s \xc4\x8drnim podbradkom. V letu se lo\xc4\x8di od drugih jastrebov in orlov po dolgih, na koncu pri\xc5\xa1iljenih perutih ter dolgem, klinasto oblikovanem repu. Tako v zraku izgleda kot velik sokol. Od ostalih jastrebov se razlikuje tudi po tem, da je manj odvisen od termike in ga je zato pogosto opaziti v zraku tudi v jutranjih urah. Po naravi je samotarska ptica, ki \xc5\xbeivi v visokogorju. Njegov \xc5\xbeivljenjski prostor se razteza od Himalaje in Mongolije na vzhodu, preko Srednjega in Bli\xc5\xbenjega Vzhoda, Vzhodne in Ju\xc5\xbene Afrike do ju\xc5\xbene Evrope._NEWLINE_Gnezdi decembra in januarja v skalovju.\n_START_SECTION_\nHrana\n_START_PARAGRAPH_\nBrkati ser je ujeda, ki se hrani z mesom sve\xc5\xbee ubitih \xc5\xbeivali, njegova posebnost pa je drobljenje kosti, ki jih z velike vi\xc5\xa1ine me\xc4\x8de na skale, da se razbijejo, nato pa iz njih poje kostni mozeg. Na podoben na\xc4\x8din se hrani tudi z \xc5\xbeelvami. Ve\xc4\x8dje sesalce ubija tako, da jih s plahutanjem peruti zbija v prepade. Redkeje se hrani z mrhovino.'